

 **Gradsko vijeće**

KLASA:430-01/21-01/01

URBROJ:2186/18-02/1-21-4

Ludbreg, 28. prosinca 2021. PRIJEDLOG

Temeljem odredbe članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12 i 19/13-pročišćeni tekst, 137/15, 123/17, 98/19 i 144/20), članka 69. Zakona o šumama („Narodne novine“, broj: 68/18, 115/18, 98/19, 32/20 i 145/20) i članka 34. Statuta Grada Ludbrega („Službeni vjesnik Varaždinske županije“, br. 12/2021.), Gradsko vijeće Grada Ludbrega na 6. sjednici održanoj 28. prosinca 2021. g., donosi

**PROGRAM**

**utroška šumskog doprinosa za 2022. g.**

**Članak 1.**

Ovim Programom utvrđuje se namjensko trošenje sredstava šumskog doprinosa za 2021. g., kojeg plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) u visini 5% od prodaje cijene proizvoda na panju, a koji je prihod Proračuna Grada Ludbrega.

**Članak 2.**

Očekivani prihod sredstava šumskog doprinosa za 2022. g. u visini od 70.000,00 kuna, utrošit će se u svrhu izgradnje komunalne infrastrukture prema Programu građenja komunalne infrastrukture u Gradu Ludbregu za 2022. g., a u skladu s namjenom utvrđenom člankom 69. stavkom 3. Zakona o šumama.

 **Članak 3.**

Ova Odluka stupa na snagu osmog dana od dana objave u „Službenom vjesniku Varaždinske županije“.

 Predsjednik

 Gradskog vijeća

 Darko Jagić

**OBRAZLOŽENJE**

Na temelju članka 69. Zakona o šumama („Narodne novine“, broj: 68/18, 115/18, 98/19 i 32/20) jedinica lokalne samouprave dužna je donijeti Program utroška sredstava šumskog doprinosa.

Šumski doprinos plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) u visini od 5% od prodajne cijene proizvoda na panju.

Sredstva šumskog doprinosa uplaćuju se na račun jedinice lokalne samouprave u kojoj je obavljena sječa šume, a koriste se isključivo za financiranje izgradnje komunalne infrastrukture.

Program je planiran u skladu s očekivanim uplatama od šumskog doprinosa u ovoj proračunskoj godini, te iznosi 70.000,00 kn.

 Sukladno odredbi članka 37. Poslovnika o radu Gradskog vijeća Grada Ludbrega, gradonačelnik kao ovlašteni predlagatelj ovog akta, isti podnosi na raspravu i usvajanje Gradskom vijeću Grada Ludbrega.